CELEX: 32019D0593
Language: lt
Date: 1554681600000
Title: 2019 m. balandžio 8 d. Tarybos sprendimas (ES) 2019/593 dėl Susitarimo, kuriuo įsteigiamas Tarptautinis ES ir LAK fondas, sudarymo Europos Sąjungos vardu

12.4.2019   
               
               
                  LT
               
               
                  Europos Sąjungos oficialusis leidinys
               
               
                  L 103/1
               
            
         TARYBOS SPRENDIMAS (ES) 2019/593
         2019 m. balandžio 8 d.
         dėl Susitarimo, kuriuo įsteigiamas Tarptautinis ES ir LAK fondas, sudarymo Europos Sąjungos vardu
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 37 straipsnį,
         atsižvelgdama į Sutartį dėl Europos Sąjungos veikimo, ypač į jos 209 straipsnio 2 dalį ir 212 straipsnio 1 dalį kartu su 218 straipsnio 6 dalies antros pastraipos a punktu ir 218 straipsnio 8 dalies antra pastraipa,
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     pagal Tarybos sprendimą (ES) 2016/1873 (2), Susitarimas, kuriuo įsteigiamas Tarptautinis ES ir LAK fondas (toliau – Susitarimas), pasirašytas 2016 m. spalio 25 d., su sąlyga, kad jis bus sudarytas vėliau;
                  
               
                     (2)
                  
                  
                     Susitarimu bus įsteigiamas ES ir LAK fondas kaip tarptautinė organizacija, turinti juridinio asmens statusą pagal viešąją tarptautinę teisę;
                  
               
                     (3)
                  
                  
                     veikdamos ES ir LAK fondo sistemoje, Sąjunga ir jos valstybės narės turėtų koordinuoti savo pozicijas atsižvelgdamos į Sutartis ir į lojalaus bendradarbiavimo principą;
                  
               
                     (4)
                  
                  
                     Susitarimas turėtų būti patvirtintas,
                  
               PRIĖMĖ ŠĮ SPRENDIMĄ:
         
            1 straipsnis
            Susitarimas, kuriuo įsteigiamas Tarptautinis ES ir LAK fondas, patvirtinamas Sąjungos vardu.
            Susitarimo tekstas pridedamas prie šio sprendimo.
         
         
            2 straipsnis
            Tarybos pirmininkas paskiria asmenį (-is), kuris (-ie) įgaliojamas (-i) Sąjungos vardu deponuoti Susitarimo 24 straipsnyje numatytą ratifikavimo dokumentą.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2019 m. balandžio 8 d.
            
               
                  Tarybos vardu
               
               
                  Pirmininkė
               
               F. MOGHERINI
            
         
         
            (1)  2017 m. spalio 4 d. pritarimas (dar nepaskelbtas Oficialiajame leidinyje).
         
            (2)  2016 m. spalio 10 d. Tarybos sprendimas (ES) 2016/1873 dėl Susitarimo, kuriuo įsteigiamas Tarptautinis ES ir LAK fondas, pasirašymo Europos Sąjungos vardu (OL L 288, 2016 10 22, p. 1).